钦定古今图书集成/明伦汇编/官常典/第608卷 > 张和
## 钦定古今图书集成/明伦汇编/官常典/第608卷 > 张和

按《列朝诗集》，“和字节之，昆山人。正统己未进士，廷试
拟第一，上侦其眇，一目易，置二甲第一，遂谢病归。久
之，授南京刑部主事。景泰中，召纂修秘阁。天顺初，还
南京，出为副使，提学浙江，仪范肃然，待诸生有恩义。
殁后浙士数百人赙哭，哀之如父。节之读书数行俱
下，为文立就。既仕，犹苦学，读《汉书》必三十遍，有《篠庵
集》”行于世。弟穆，同年进士，有吏材，终浙江参政。